《伤歌行二首襄城除日作 其二》
清代·郑珍

一夕复一夕，一朝复一朝。朝夕递相送，岁尽何必在今宵。

噫乎岁如江上之波，我如中流之石抵荡磨。来波去浪涉无尽，石行泐矣当奈何。

酒杯融融，吾留六龙。六龙不留我心苦，夜半高歌泪如雨。

作者简介：（1806—1864）贵州遵义人，字子尹，号柴翁。道光十七年举人，选荔波县训导。咸丰间告归。同治初补江苏知县，未行而卒。学宗许郑，精通文字音韵之学，熟悉古代宫室冠服制度。有《礼仪私笺》、《轮舆私笺》、《说文新附考》、《巢经巢经说》、《巢经巢集》等。